				|

		52014PC0736

			Ehdotus NEUVOSTON TÄYTÄNTÖÖNPANOPÄÄTÖS luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä annetun päätöksen 2012/232/EU voimassaolon jatkamisesta /* COM/2014/0736 final - 2014/0352 (NLE) */

			   	PERUSTELUT
1.           EHDOTUKSEN TAUSTA
Neuvosto voi yhteisestä
arvonlisäverojärjestelmästä 28 päivänä marraskuuta 2006 annetun
direktiivin 2006/112/EY, jäljempänä ”alv-direktiivi”, 395 artiklan
1 kohdan mukaan antaa yksimielisesti komission ehdotuksesta jäsenvaltiolle
luvan soveltaa mainitun direktiivin säännöksistä poikkeavia
erityistoimenpiteitä arvonlisäveron kantamisen yksinkertaistamiseksi tai
tietyntyyppisten verovilppien tai veron kiertämisen estämiseksi.
Romania pyysi komission 13. helmikuuta 2014
saapuneeksi kirjaamalla kirjeellä lupaa jatkaa toimenpidettä, jolla poiketaan
tiettyjen moottorikäyttöisten maatieajoneuvojen tuotantopanoksiin sisältyvän
arvonlisäveron vähennysoikeutta koskevista yleisistä periaatteista. Pyyntöä
täydennettiin 15. syyskuuta 2014 lisäämällä siihen päätöksen 2012/232/EU
soveltamista koskeva kertomus.
Yleinen tausta
Alv-direktiivin 168 artiklassa säädetään, että
verovelvollisella on oikeus vähentää arvonlisävero, joka kannetaan
verovelvollisen verollisia liiketoimia varten tehdyistä hankinnoista. Mainitun
direktiivin 26 artiklan 1 kohdan a alakohdassa säädetään, että yrityksen
liikeomaisuuteen kuuluvan tavaran ottaminen yksityiskäyttöön on vastikkeellinen
palvelu, jos tavara on oikeuttanut arvonlisäveron vähennykseen. Tässä järjestelmässä
maksamaton arvonlisävero voidaan periä, jos se on alun perin vähennetty
yksityiskäytön osalta.
Henkilöautojen tapauksessa tätä järjestelmää
on vaikea soveltaa erityisesti siksi, että yksityis- ja yrityskäyttöä on vaikea
erottaa toisistaan. Jos ajoneuvon käytöstä pidetään kirjaa, kirjanpidon
pitämisestä ja tarkastamisesta aiheutuu lisärasitusta sekä yrityksille että
hallinnolle, vaikka Romania hyödyntäisikin alv-direktiiviin 168 a
artiklassa säädettyä mahdollisuutta rajoittaa työsuhdeautoihin liittyvä
kustannusten vähennysoikeus osuuteen, joka on ollut verovelvollisen
tosiasiallista yrityskäyttöä.
Arvonlisäveron keräämisen
yksinkertaistamiseksi ja verovilppien torjumiseksi Romania pyysi vuonna 2011
yksittäistä poikkeusta, jonka nojalla se voi rajoittaa vähennysoikeuden 50
prosenttiin tiettyjen moottorikäyttöisten maantieajoneuvojen osalta. Neuvosto
hyväksyi poikkeuspyynnön 26. huhtikuuta 2012 annetulla päätöksellä 2012/232/EU,
jonka voimassaolo päättyy 31. joulukuuta 2014. Tietyt ajoneuvoluokat jätettiin
rajoituksen ulkopuolelle. Näitä ovat esim. yksinomaan pelastustoiminnassa sekä
turvallisuus-, suojelu- ja lähettipalveluissa käytettävät ajoneuvot,
myyntiedustajien käyttämät ajoneuvot, taksit, autokoulujen antamilla
ajotunneilla käytettävät ajoneuvot, vuokrattavat tai liisattavat ajoneuvot sekä
hyödykkeinä kaupankäyntitarkoituksissa käytettävät ajoneuvot. Samalla yritykset
vapautettiin vaatimuksesta maksaa veroa ajoneuvon yksityiskäytöstä.
Romania antoi mainitun päätöksen 4 artiklan 2
kohdan toisen alakohdan mukaisesti päätöksen soveltamista koskevan kertomuksen,
jossa arvioidaan prosenttimääräistä rajoitusta. Romanian antamista tiedoista
käy ilmi, että Romanian mielestä 50 prosentin rajoitus vastaa edelleen
tosiasiallisia olosuhteita ja että rajoitusta olisi sen vuoksi pidettävä
aiheellisena.
Mahdollisen poikkeuksen voimassaoloa olisi
kuitenkin jatkettava vain määräajaksi, jotta voidaan arvioida, ovatko
poikkeuksen perusteena olevat edellytykset edelleen voimassa. Sen vuoksi
ehdotetaan, että poikkeuksen voimassaoloa jatketaan vuoden 2017 loppuun ja että
Romaniaa pyydetään antamaan uusi kertomus, jos se suunnittelee hakevansa
poikkeuksen voimassaolon jatkamista vielä pidemmän aikaa.
Voimassa olevat aiemmat säännökset
Alv-direktiivin 176 artiklassa säädetään, että
neuvosto määrittää, mistä kustannuksista ei voi vähentää arvonlisäveroa. Ennen
kuin neuvosto on päättänyt asiasta, jäsenvaltiot saavat mainitun artiklan
mukaan jatkaa 1. tammikuuta 1979 voimassa olleiden poikkeusten
soveltamista. Sen vuoksi voimaan on jäänyt useita säännöksiä, joilla
rajoitetaan henkilöautoihin liittyvää vähennysoikeutta.
2.           KUULEMISTEN JA
VAIKUTUSTENARVIOINTIEN TULOKSET
Intressitahojen kuuleminen
Tämä ehdotus perustuu Romanian jättämään
hakemukseen ja koskee ainoastaan kyseistä jäsenvaltiota.
Asiantuntijoiden käyttö
Ulkopuolisia asiantuntijoita ei ole tarvittu.
Vaikutusten arviointi
Päätösehdotuksella
pyritään ensisijaisesti yksinkertaistamaan arvonlisäveron kantamista osittain
muussa kuin yrityskäytössä olevien henkilöautojen osalta, minkä vuoksi
ehdotuksella voi olla myönteisiä vaikutuksia. Samalla ehdotuksella voidaan
ehkäistä virheelliseen kirjanpitoon perustuvia verovilppejä.
Koska poikkeuksen
soveltamisala on suppea ja sen voimassaoloaika rajallinen, vaikutukset ovat kuitenkin
vähäisiä. Sillä ei ole kielteisiä vaikutuksia arvonlisäveroista saataviin
unionin omiin varoihin.
3.           EHDOTUKSEN OIKEUDELLINEN SISÄLTÖ
Romanialle annettava lupa jatkaa
alv-direktiivistä poikkeavan toimenpiteen soveltamista ja rajoittaa 50 prosenttiin
verovelvollisen oikeus vähentää arvonlisävero moottoriajoneuvoihin liittyvistä
kustannuksista, kun ajoneuvo ei ole pelkästään yrityskäytössä. Kun
vähennysoikeutta on rajoitettu, verovelvollinen vapautetaan velvoitteesta
suorittaa arvonlisäveroa ajoneuvon yksityiskäytöstä. Jos toimenpiteen
voimassaoloa halutaan jatkaa, kyseiseen hakemukseen on liitettävä poikkeuksen
soveltamista koskeva kertomus, jossa tarkastellaan uudelleen prosenttimääräistä
rajoitusta.
Oikeusperusta
Alv-direktiivin 395 artikla.
Toissijaisuusperiaate
Ehdotuksen perustana olevan alv-direktiivin
säännöksen perusteella ehdotus kuuluu unionin yksinomaiseen toimivaltaan. Sen
vuoksi toissijaisuusperiaatetta ei sovelleta.
Suhteellisuusperiaate
Ehdotus on
suhteellisuusperiaatteen mukainen seuraavista syistä:
Päätös koskee
jäsenvaltiolle sen omasta pyynnöstä annettavaa lupaa, eikä siihen liity
velvollisuuksia.
Koska poikkeuksen
soveltamisala on rajallinen, erityistoimenpide on oikeassa suhteessa
tavoitteeseen nähden eli siihen nähden, että tarkoituksena on estää
verovilppejä ja yksinkertaistaa arvonlisäveron kantamista.
Sääntelytavan valinta
Alv-direktiivin 395
artiklan mukaan yhteisistä arvonlisäverosäännöistä voidaan poiketa vain, jos
neuvosto antaa siihen luvan yksimielisellä päätöksellä, jonka se tekee
komission ehdotuksesta. Neuvoston päätös on parhaiten soveltuva sääntelytapa
myös sen vuoksi, että se voidaan osoittaa yksittäisille jäsenvaltioille.
4.           TALOUSARVIOVAIKUTUKSET
Ehdotuksella ei ole vaikutusta unionin
talousarvioon.
5.           LISÄTIEDOT
Ehdotus sisältää raukeamislausekkeen.
2014/0352 (NLE)
Ehdotus
NEUVOSTON TÄYTÄNTÖÖNPANOPÄÄTÖS
luvan antamisesta Romanialle soveltaa
yhteisestä arvonlisäverojärjestelmästä annetun direktiivin 2006/112/EY 26
artiklan 1 kohdan a alakohdasta ja 168 artiklasta poikkeavia toimenpiteitä
annetun päätöksen 2012/232/EU voimassaolon jatkamisesta
EUROOPAN UNIONIN
NEUVOSTO, joka
ottaa huomioon Euroopan
unionin toiminnasta tehdyn sopimuksen,
ottaa huomioon yhteisestä
arvonlisäverojärjestelmästä 28 päivänä marraskuuta 2006 annetun neuvoston
direktiivin 2006/112/EY[1]
ja erityisesti sen 395 artiklan 1 kohdan,
ottaa huomioon Euroopan
komission ehdotuksen,
sekä katsoo seuraavaa:
(1)       Romania haki komissiossa 13
päivänä helmikuuta 2014 saapuneeksi kirjatulla kirjeellä lupaa jatkaa
direktiivin 2006/112/EY 26 artiklan 1 kohdan a alakohdasta ja 168
artiklasta poikkeavan toimenpiteen voimassaoloa rajoittaakseen oikeutta
vähentää arvonlisävero kustannuksista, jotka liittyvät tiettyihin muussa kuin
pelkästään yrityskäytössä oleviin moottorikäyttöisiin moottoriajoneuvoihin.
Romania täydensi komissiossa 15 päivänä syyskuuta 2014 saapuneeksi kirjatulla
kirjeellä hakemustaan kertomuksella, joka koski neuvoston 2012/232/EU
soveltamista.
(2)       Komissio antoi direktiivin
2006/112/EY 395 artiklan 2 kohdan toisen alakohdan mukaisesti Romanian
hakemuksen tiedoksi muille jäsenvaltioille 12 päivänä marraskuuta 2014
päivätyllä kirjeellä. Komissio ilmoitti Romanialle 13 päivänä marraskuuta 2014
päivätyllä kirjeellä, että se oli saanut kaikki pyynnön arviointia varten
tarpeellisina pitämänsä tiedot.
(3)       Direktiivin 2006/112/EY 168
artiklassa annetaan verovelvolliselle lupa vähentää arvonlisävero, joka on
maksettu kyseisen verovelvollisen verollisia liiketoimiaan varten
vastaanottamien tavaroiden luovutuksista ja palvelujen suorituksista. Kyseisen
direktiivin 26 artiklan 1 kohdan a alakohta sisältää vaatimuksen, jonka mukaan
arvonlisäveroa on suoritettava, kun liikeomaisuutta otetaan verovelvollisen
omaan tai tämän henkilöstön yksityiseen käyttöön tai yleisesti ottaen muita
kuin yrityksen varsinaisia tarkoituksia varten.
(4)       Päätöksellä 2012/232/EU
annettiin Romanialle lupa direktiivin 2006/112/EY 395 artiklan 1 kohdan
mukaiseen poikkeukseen sellaisen toimenpiteen toteuttamiseksi, jolla
rajoitetaan arvonlisäveron vähennysoikeus 50 prosenttiin, kun tuotantopanoksiin
sisältyvä arvonlisävero kannetaan moottoriajoneuvojen ostamisesta, EU:n
sisäisestä hankinnasta, tuonnista, vuokraamisesta tai liisauksesta ja kun
arvolisävero kannetaan kyseisiin ajoneuvoihin liittyvistä kustannuksista, jos
ajoneuvo ei ole yksinomaan yrityskäytössä.

(5)       Päätöksen 2012/232/EY
voimassaolon on määrä päättyä 31 päivänä joulukuuta 2014.
(6)       Päätöksen 2012/232/EU 4
artiklan 2 kohdan toisen alakohdan mukaisesti Romania antoi komissiolle
mainitun päätöksen soveltamista koskevan kertomuksen, joka sisältää arvioinnin
vähennysoikeuteen sovellettavasta prosenttimääräisestä rajoituksesta. Edellisen
poikkeuksen tapaan Romania katsoo edelleen, että 50 prosentin rajoitus on
perusteltu.
(7)       Poikkeuksella katsotaan
olevan vain vähäinen vaikutus lopullisessa kulutusvaiheessa kannettavan veron
kokonaismäärään, eikä se vaikuta kielteisesti arvonlisäverosta saataviin
unionin omiin varoihin. Sen vuoksi Romanialle olisi annettava lupa jatkaa toimenpiteen
soveltamista rajoitetun ajan 31 päivään joulukuuta 2017 saakka.
(8)       Jos Romania hakee
toimenpiteen jatkamista vielä vuoden 2017 jälkeen, sen olisi toimitettava
komissiolle uusi kertomus ja voimassaolon jatkamista koskeva hakemus
viimeistään 31 päivänä maaliskuuta 2017,
ON HYVÄKSYNYT TÄMÄN
PÄÄTÖKSEN:
1 artikla
Muutetaan päätös 2012/232/EU seuraavasti:
(1) Korvataan 4 artikla seuraavasti:
”4 artikla
Tämän päätöksen
voimassaolo päättyy 31 päivänä joulukuuta 2017.
Tässä päätöksessä
säädettyjen toimenpiteiden voimassaolon jatkamista koskevat hakemukset on
jätettävä komissiolle viimeistään 31 päivänä maaliskuuta 2017.
Tällaiseen hakemukseen on
liitettävä kertomus, joka sisältää arvioinnin tämän päätöksen mukaista
arvonlisäveron vähennysoikeutta koskevasta prosenttimääräisestä rajoituksesta.”
2 artikla
Tätä päätöstä sovelletaan
1 päivästä tammikuuta 2015.
3 artikla
Tämä päätös on osoitettu
Romanialle.
Tehty Brysselissä
                                                                       Neuvoston
puolesta
                                                                       Puheenjohtaja
[1]               EUVL L 347, 11.12.2006, s.1.


               EUROOPAN KOMISSIO
            Bryssel 23.10.2017
            COM(2017) 613 final
            Ehdotus
            EUROOPAN PARLAMENTIN JA NEUVOSTON PÄÄTÖS
            Euroopan globalisaatiorahaston varojen käyttöönotostaKreikan hakemuksen johdosta – EGF/2017/003 GR/Attica retail

               PERUSTELUT

               EHDOTUKSEN TAUSTA

               1.Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013
                  1
               , jäljempänä ’EGR-asetus’.

               2.Kreikka toimitti 13. huhtikuuta 2017 hakemuksen EGF/2017/003 GR/Attica retail EGR:n rahoitustuen saamiseksi niiden työntekijävähennysten
                  2
                vuoksi, jotka toteutettiin NACE Rev. 2:n kaksinumerotasoon 47 (Vähittäiskauppa (pl. moottoriajoneuvojen ja moottoripyörien kauppa)) luokitellulla toimialalla NUTS 2 tason alueilla Attika (EL30) ja 10 muulla alueella
                  3
                Kreikassa.

               3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät.

               HAKEMUKSEN TIIVISTELMÄ

                        EGR-hakemus

                        EGF/2017/003 GR/Attica retail

                        Jäsenvaltio

                        Kreikka

                        Asianomaiset alueet (NUTS
                           4
                         2 -taso)

                        Itä-Makedonia, Traakia (EL11)

                        Keski-Makedonia (EL12)

                        Länsi-Makedonia (EL13)

                        Thessalia (EL14)

                        Epeiros (EL21)

                        Länsi-Kreikka (EL23)

                        Keski-Kreikka (EL24)

                        Peloponnesos (EL25)

                        Attika (EL30)

                        Etelä-Egea (EL42)

                        Kreeta (EL43)

                        Hakemuksen jättämispäivä

                        13. huhtikuuta 2017

                        Ilmoitus hakemuksen vastaanottamisesta

                        13. huhtikuuta 2017

                        Käännöksen vastaanottaminen

                        12. toukokuuta 2017

                        Lisätietopyyntö

                        26. toukokuuta 2017

                        Tietojen toimittamiseen myönnettävää kahden viikon lisäaikaa koskeva pyyntö

                        7. heinäkuuta 2017

                        Lisätietojen toimittamisen määräaika

                        21. heinäkuuta 2017

                        Lisätietojen käännöksen vastaanottaminen

                        16. elokuuta 2017

                        Arvioinnin päättämisen määräaika

                        8. marraskuuta 2017

                        Toimintakriteeri

                        EGR-asetuksen 4 artiklan 2 kohta

                        Asianomaisten yritysten määrä

                        9

                        Toimiala(t)

                        (NACE Rev. 2:n kaksinumerotaso)
                           5

                        Kaksinumerotaso 47 (Vähittäiskauppa (pl. moottoriajoneuvojen ja moottoripyörien kauppa))

                        Viiteajanjakso (yhdeksän kuukautta):

                        19. huhtikuuta 2016 – 19. tammikuuta 2017

                        Vähennettyjen työntekijöiden kokonaismäärä

                        725

                        Tukeen oikeutettujen edunsaajien kokonaismäärä

                        725

                        Kohteena olevien edunsaajien kokonaismäärä

                        725

                        Yksilöllisten palvelujen talousarvio euroina

                        4 720 250

                        EGR:n täytäntöönpanon talousarvio
                           6
                         euroina

                           195 000

                        Kokonaistalousarvio euroina

                        4 915 250

                        EGR:n tuki euroina (60 %)

                        2 949 150

               HAKEMUKSEN ARVIOINTI

               Menettely

               4.Kreikka esitti hakemuksen EGF/2017/003 GR/Attica retail 13. huhtikuuta 2017 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio vahvisti samana päivänä vastaanottaneensa hakemuksen ja pyysi Kreikalta lisätietoja 26. toukokuuta 2017. Nämä lisätiedot toimitettiin kahdeksan viikon kuluessa, kun määräaikaa oli Kreikan asianmukaisesti perustelemasta pyynnöstä jatkettu kahdella viikolla. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 8. marraskuuta 2017.

               Hakemuksen tukikelpoisuus

               Asianomaiset yritykset ja edunsaajat

               5.Hakemus koskee 725:tä työntekijää, jotka vähennettiin NACE Rev. 2:n kaksinumerotasoon 47 (Vähittäiskauppa (pl. moottoriajoneuvojen ja moottoripyörien kauppa)) luokitellulla toimialalla. Yhdeksän yrityksen toteuttamat työntekijävähennykset sijoittuvat Kreikan NUTS 2 -tason alueille Attika (EL30) ja kymmenelle muulle alueelle
                  7
               .

                        Yritykset ja työntekijävähennysten määrä viiteajanjaksolla

                        ΗΛΕΚΤΡΟΝΙΚΗ ΑΘΗΝΩΝ Α.Ε.Ε.

                        428

                        ΝΟΤΟΣ COM ΣΥΜΜΕΤΟΧΕΣ Α.Ε.

                        33

                        DIXONS SOUTH - EAST EUROPE SA

                        42

                        ΠΕΤ ΣΙΤΙ ΑΕΒΕ

                        23

                        ΗΛΕΚΤΡΟΛΟΓΙΚΑ ΕΛΛΑΣ

                        37

                        ΣΑΡΑΦΙΔΗΣ Α.Ε.

                        28

                        ΑΤΗΝΗ ΧΟΝΤΟΣ Α.Ε.Ε

                        29

                        ΑΦΟΙ ΒΕΡΟΠΟΥΛΟΙ Α.Ε.

                        49

                        ΜΕΤΡΟ ΑΕΒΕ

                        56

                        Yritysten kokonaismäärä: 9
                           8

                        Työntekijävähennysten kokonaismäärä:

                        725

                        Niiden itsenäisten ammatinharjoittajien lukumäärä, joiden työskentely on loppunut:

                        0

                        Tukikelpoisten työntekijöiden ja itsenäisten ammatinharjoittajien kokonaismäärä:

                        725

               Toimintakriteerit

               6.Kreikka toimitti hakemuksen EGR-asetuksen 4 artiklan 2 kohdan toimintakriteerien nojalla; nämä kriteerit poikkeavat 4 artiklan 1 kohdan b alakohdan kriteereistä, joissa edellytetään, että vähintään 500 työntekijää vähennetään yhdeksän kuukauden viiteajanjaksona yrityksissä, jotka toimivat NACE Rev. 2:n kaksinumerotasolla määritellyllä samalla toimialalla ja sijaitsevat NUTS 2 -tason yhdellä alueella tai kahdella vierekkäisellä alueella jäsenvaltiossa. NUTS 2 -tason alueella Attika (EL30) vähennettiin 513 työntekijää.

               7.Hakemuksen yhdeksän kuukauden viiteajanjakso alkoi 19. huhtikuuta 2016 ja päättyi 19. tammikuuta 2017.

               Työntekijävähennysten ja työskentelyn loppumisen laskeminen

               8.Työntekijävähennykset viiteajanjakson aikana on laskettu seuraavasti:

               –269 henkilöä päivästä, jona työnantaja antaa yksilöllisen ilmoituksen työntekijän irtisanomisesta tai työsopimuksen päättämisestä,

               –456 henkilöä päivästä, jona työsopimus päättyy tosiasiallisesti tai jona sen voimassaolo päättyy.

               Tukeen oikeutetut edunsaajat

               9.Tukeen oikeutettuja edunsaajia on yhteensä 725.

               Työntekijävähennysten ja maailmanlaajuisen rahoitus- ja talouskriisin välinen yhteys (asetus (EY) N:o 546/2009)

               10.Osoittaakseen, että työntekijävähennykset ovat yhteydessä asetuksessa (EY) N:o 546/2009 käsiteltyyn maailmanlaajuiseen rahoitus- ja talouskriisiin, Kreikka väittää, että Kreikan talous on ollut syvässä taantumassa vuonna 2008 käynnistyneen kriisin alusta lähtien. Kreikan tilastoviranomaisen ELSTATin mukaan Kreikan reaalinen BKT on vuodesta 2008 vuoteen 2016 pienentynyt 26,2 prosenttia, julkinen kulutus 22,8 prosenttia ja yksityinen kulutus 24,4 prosenttia samalla kun työttömyys on lisääntynyt noin 14 prosenttiyksikköä. Vaikka Kreikan talouden arvioidaan olevan elpymässä ja jotkin näitä indikaattoreita koskevat ennusteet ovat jo positiivisia vuoden 2017
                  9
                osalta, työmarkkinoilla on edelleen vaikeuksia myös lähitulevaisuudessa.

               11.Selvitäkseen ulkomaanvelkojen takaisinmaksuista Kreikan hallitus on lisäksi vuodesta 2008 toteuttanut toimenpiteitä: se on esimerkiksi nostanut veroprosentteja, leikannut julkisia menoja ja leikannut julkisen alan työntekijöiden palkkoja. Palkat ovat pienentyneet myös yksityisellä sektorilla pyrittäessä parantamaan Kreikan talouden kilpailukykyä.

               12.Alentunut tulotaso on johtanut suoraan kulutuksen – varsinkin ei-välttämättömien hyödykkeiden kulutuksen – vähenemiseen. Kotitalouksien kulutus on Kreikassa laskenut jatkuvasti vuodesta 2009 vuoteen 2013, vaikka EU-28:n tasolla on ollut hidasta elpymistä. Elvyttyään hieman vuonna 2014 Kreikan kotitalouksien kulutuksen laskusuuntaus käynnistyi uudestaan vuonna 2015
                  10
               .

               13.ELSTATin kotitalouksien tuloista ja elinoloista laatiman raportin mukaan 21,2 prosenttia kreikkalaisista eli vuonna 2016 köyhyysrajan
                  11
                alapuolella.

               14.IME-GSEVEE:n
                  12
                hiljattaisen, tammikuussa 2016 julkaistun tutkimuksen
                  13
                mukaan yksi kolmesta kotitaloudesta ilmoitti, että niiden tulotaso on laskenut vuonna 2015 verrattuna edelliseen vuoteen. Kotitalouksista 94,2 prosenttia ilmoitti, että niiden tulot ovat laskeneet merkittävästi kriisin alkamisen jälkeen.

               15.Kuluttajien luottamusta mittaava indikaattori
                  14
                heikkeni ajanjaksolla 2009–2016 merkittävästi ensimmäisten neljän vuoden aikana –46:sta vuonna 2009 –75:een vuonna 2012. Indikaattori parani vuosina 2014–2015 (–49) ja heikkeni jälleen vuonna 2016 vahvasti –73,3:een helmikuussa 2017
                  15
               .

               16.Vähittäiskaupan alalta on tähän mennessä jätetty seitsemän EGR-hakemusta
                  16
               , jotka kaikki perustuvat maailmanlaajuiseen rahoitus- ja talouskriisiin.

               Työntekijävähennyksiin ja toiminnan lopettamiseen johtaneet tapahtumat

               17.Kreikan viranomaisten mukaan työntekijävähennyksiin johti kaksi pääsyytä: 1) kotitalouksien käytettävissä olevien tulojen pieneneminen, joka johtui verotaakan kasvamisesta, palkkojen pienenemisestä ja työttömyyden kasvamisesta ja johti ostovoiman rajuun heikkenemiseen, 2) yrityksille ja yksityishenkilöille myönnettyjen lainojen jyrkkä väheneminen, joka johtui siitä, ettei kreikkalaisilla pankeilla ollut riittävästi varoja. Kreikan pankin mukaan kotitalouksille ja yrityksille myönnettyjen lainojen vuotuinen kasvuvauhti on Kreikan pankeissa ollut negatiivinen vuodesta 2010
                  17
               .

               18.Kreikkalaisten kotitalouksien ostovoiman vähennettyä vuodesta 2008 lähtien perushyödykkeiden ja kestokulutushyödykkeiden kysyntä on laskenut. Tämä on johtanut vähittäismyynnin huomattavaan supistumiseen vuosina 2008–2015. Määrät vaihtelivat kodinkoneiden 60 prosentista 30 prosenttiin elintarvikkeiden vähittäiskauppojen ja 23 prosenttiin supermarkettien kohdalla
                  18
               . Infobank Hellastat SA:n
                  19
                mukaan vähittäismyynnin odotetaan supistuvan jatkossakin.

               19.Vähittäiskaupan yrityksillä on ollut vakavia kannattavuusongelmia, sillä niiden ennestään heikot rahoitus ja tulos heikkenivät edelleen kriisin aikana. Vähittäiskauppa-alan kokonaisliikevaihdon indeksi on laskenut jatkuvasti. Se pieneni yli 63 prosenttia ajanjaksolla 2008–2016 vuoden 2008 112,6:sta 71,1:een vuonna 2016
                  20
               .

               20.Kreikkalaisten kuluttajien tulojen jatkuva väheneminen muutti heidän kulutuskäyttäytymistään ja asennettaan. Myös sähköisen myynnin jatkuva kasvu – sen osuus oli 18,3 prosenttia marraskuussa 2016 – aiheutti lisäpaineita perinteiselle vähittäiskaupalle
                  21
               . Kaikki nämä tekijät nostivat jo ennestään korkeaa työttömyysastetta
                  22
               . Kreikan työntekijöiden ammatillisen keskusjärjestön (GSEE) työmarkkinatutkimuslaitoksen vuoden 2016 vuosiraportin mukaan vähittäiskaupassa, valmistusteollisuudessa ja rakennusalalla menetettiin 164 000 työpaikkaa vuosina 2008–2015 eli 64,2 prosenttia kaikista menetetyistä työpaikoista
                  23
               .

               Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen

               21.Vaikka neljän viimeksi kuluneen vuoden aikana Kreikan työttömyys on hitaasti vähentynyt, maan työttömyysaste oli edelleen EU:n korkein (23,6 %) vuonna 2016.

               22.Kreikan viranomaisten mukaan kyseisten 11 alueen työntekijävähennykset vaikeuttavat entisestään työttömyystilannetta, joka oli jo heikentynyt rahoitus- ja talouskriisin seurauksena. EU:n jäsenvaltioiden vertailussa Kreikalla oli vuonna 2016 korkein ja maailmanlaajuisesti katsottuna viidenneksitoista korkein työttömyysaste
                  24
               .

               Työttömyysaste

                     Lähde: Eurostat
                  25
                ja ELSTAT.

               23.Useimmat vähennykset keskittyvät Attikan alueelle (70,7 %) ja loput toteutettiin muilla 10 alueella
                  26
                (29,3 %). Vuoden 2016 lopussa Attikan työttömyysaste oli 22,9 prosenttia, kun se muilla 10 alueella vaihteli Egean alueen 19,5 prosentista Epeiroksen ja Länsi-Makedonian alueiden 26,8 prosenttiin
                  27
               . Alueilla on lisäksi pulaa avoimista työpaikoista verrattuna työnhakijoiden suureen määrään. Samalla ajanjaksolla (helmikuu 2016) 306 749 henkeä oli kirjattu työnhakijoiksi pelkästään Attikan alueella.

               24.Tässä tilanteessa vähittäiskaupan yritysten työntekijävähennykset ovat ylikuormittaneet alueita, jotka ovat jo pahoin kärsineet kriisin negatiivisista seurauksista.

               Selostus poikkeuksellisista olosuhteista, joiden vuoksi hakemus otetaan käsiteltäväksi

               25.Kreikan mukaan tämä hakemus olisi rinnastettava EGR-asetuksen 4 artiklan 1 kohdan b alakohdan nojalla tehtyyn hakemukseen, koska on kyse poikkeuksellisista olosuhteista, joilla on vakava vaikutus työllisyyteen ja paikalliseen, alueelliseen tai kansalliseen talouteen. Asetuksen 4 artiklan 1 kohdan b alakohdan vaatimukset eivät täysin täyty, koska on vaikea osoittaa, että kaksi vesialueen erottamaa NUTS 2 -tason aluetta (EL42 ja EL43
                  28
               ) ovat vierekkäisiä muiden kyseisten alueiden kanssa ja muodostavat osan samaa paikallista tai alueellista työmarkkina-aluetta.

               26.EGR-asetuksen 4 artiklan 1 kohdan b alakohdassa tarkoitetun kaltaista vierekkäisyyttä – kun on kyse kahdesta vesialueen toisistaan erottamasta alueesta – ei ole määritelty asetuksessa, ja Kreikan mukaan niitä 20:tä työntekijää
                  29
               , jotka vähennettiin samaan emoyhtiöön Electroniki Athinon SA kuuluvista kaupoista, olisi kohdeltava samalla tavalla ja heidän olisi hyödyttävä samantyyppisistä toimenpiteistä kuin muiden manner-Kreikassa sijaitsevilla alueilla vähennettyjen työntekijöiden.

               27.Lisäksi nämä kaksi vesialueen erottamaa aluetta ovat pieniä paikallisia ja eristyneitä työmarkkina-alueita, ja molemmilla näillä alueilla on jo erittäin korkea työttömyysaste (19,5 % Etelä-Egean alueella ja 23,5 % Kreetalla).

               Kohteena olevat edunsaajat ja ehdotetut toimet

               Kohteena olevat edunsaajat

               28.Toimenpiteisiin odotetaan osallistuvan arviolta 725 vähennettyä työntekijää. Kyseisten työntekijöiden jakauma sukupuolen, kansalaisuuden ja iän mukaan on seuraava:

                        Ryhmä

                        Kohteena olevien
                           edunsaajien lukumäärä

                        Sukupuoli:

                        Miehiä:

                        408

                        (56,3 %)

                        Naisia:

                        317

                        (43,7 %)

                        Kansalaisuus:

                        EU-kansalaisia:

                        714

                        (98,5 %)

                        Muita kuin EU-kansalaisia:

                        11

                        (1,5 %)

                        Ikäryhmä:

                        15–24-vuotiaita:

                        0

                        (0,0 %)

                        25–29-vuotiaita:

                        26

                        (3,6 %)

                        30–54-vuotiaita:

                        81

                        (11,2 %)

                        55–64-vuotiaita:

                        438

                        (60,4 %)

                        yli 64-vuotiaita:

                        180

                        (24,8 %)

               Ehdotettujen toimien tukikelpoisuus

               29.Vähennetyille työntekijöille tarjottavat yksilölliset palvelut koostuvat seuraavista toimista.

               –Ammatillinen neuvonta: Tässä kaikille osallistujille tarjottavassa tukitoimenpiteessä kiinnitetään erityistä huomiota ikääntyneisiin edunsaajiin. Se muodostuu 25 yksittäisestä 45 minuutin istunnosta, jossa on mukana erikoistunut neuvoja ja joka kattaa seuraavat vaiheet:

               1 Tiedottaminen: Tämä ensimmäinen toimenpide on osoitettu kaikille osallistujille, ja sen myötä heille annetaan tietoa hankkeesta ja heidän näkymistään, jos he suostuvat osallistumaan siihen.

               2 Edunsaajien rekisteröinti ja heidän tarpeidensa kartoittaminen: Osallistujille annetaan tietoa saatavilla olevista palveluista ja koulutusohjelmista, osaamis- ja koulutusvaatimuksista sekä henkilökansion valmistelusta.

               3 Yksilöllinen ja ammatillinen arviointi: Toimenpiteen tarkoituksena on auttaa työntekijöitä tunnistamaan oma osaamisensa ja omiin intresseihinsä liittyvät mahdollisuudet ja rajoitteet sekä luomaan realistinen urasuunnitelma. Tuloksena saadaan henkilökohtainen ja ammatillinen arviointi, joka sisältää osallistujan osaamisen, pätevyyden ja koulutustarpeet.

               4 Yksilöllinen ja ammatillinen kehitysprosessi: Tähän sisältyvät seuraavat: 1) monialaisia taitoja
                  30
                koskeva koulutus, 2) työnhakuneuvonta ja -tekniikat, koulutusta ansioluetteloiden ja saatekirjeiden laadinnasta ja työhaastatteluun valmistautumisesta, 3) ammatinvalinnanohjaus: neuvojat tarjoavat ajantasaista tietoa työmarkkinakysymyksistä ja ohjaavat osallistujia tarttumaan konkreettisiin työtarjouksiin, 4) alustavan tiivistetyn henkilökohtaisen hankkeen ja toimintasuunnitelman valmistelu.

               5 Yksilöllisen toimintasuunnitelman laatiminen ja valmistelu: Neuvojat ovat työntekijöiden tukena, kun nämä toteuttavat koulutuspolkujaan ja yksilöllisiä jälleentyöllistymissuunnitelmiaan. Oman yrityksen perustamisesta kiinnostuneille osallistujille tarjotaan yleisluontoista tukea ja neuvontaa.

               6 Seuranta: Osallistujia seurataan kuuden kuukauden ajan siitä, kun toimenpiteet on saatettu päätökseen.

               –Koulutus, uudelleenkoulutus ja ammatillinen koulutus: Työntekijöille tarjotaan heidän tarpeitaan vastaavia ammatillisen koulutuksen kursseja ottaen erityisesti huomioon ikääntyneiden edunsaajien tarpeet ja työmarkkinoiden tämänhetkiset tarpeet. Koulutusta on kahdentyyppistä: ammatillisen jatkokoulutuksen ohjelmat ja erikoiskoulutuksen ohjelmat. Kurssien täydennykseksi voidaan lisäksi järjestää harjoittelua.

               –Tuki yrityksen perustamiseen: Yrittäjyyden edistämiseksi työntekijät, jotka perustavat oman yrityksen, saavat enintään 15 000 euron suuruisen tuen perustamiskustannuksiin. Edellytyksenä on, että edunsaaja pitää yrityksensä vähintään vuoden ajan.

               –Työnhakuavustukset ja koulutusavustukset: Edunsaajat saavat ammatilliseen neuvontaan osallistumisesta aiheutuvien kustannusten kattamiseen 40 euroa kuhunkin neuvojan kanssa pidettyyn 45 minuutin istuntoon osallistumisesta aiheutuviin kustannuksiin. Koulutuksessa oleville avustus on 3,33 euroa tuntia kohti.

               –Tuki työpaikkojen luomiseen: Työnantajat saavat työllistämiskannustimena 650 euron suuruisen (brutto) tuen henkeä kohden kuudeksi kuukaudeksi edellyttäen, että EGR-edunsaajan kanssa pidetään sopimus voimassa toiset kuusi kuukautta tuen loppumisen jälkeen.

               30.Tässä kuvatut toimet ovat aktiivisia työmarkkinatoimenpiteitä, jotka ovat osa EGR-asetuksen 7 artiklassa vahvistettuja tukikelpoisia toimia. Toimet eivät korvaa passiivisia sosiaalisen suojelun toimenpiteitä.

               31.Kreikka on toimittanut vaaditut tiedot toimista, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Viranomaiset ovat vahvistaneet, ettei EGR:n rahoitustuella korvata tällaisia toimia.

               Alustava talousarvio

               32.Kokonaiskustannukset ovat arviolta 4 915 250 euroa. Yksilöllisten palvelujen osuus on 4 720 250 euroa ja valmistelu-, hallinnointi-, tiedotus- ja mainonta-, valvonta- ja raportointitoimien osuus 195 000 euroa.

               33.EGR:ltä haettu rahoitusosuus on yhteensä 2 949 150 euroa (60 prosenttia kokonaiskustannuksista).

                        Toimet

                        Arvioitu osallistujamäärä

                        Arvioidut kustannukset osallistujaa kohti
                        (euroa)

                        Arvioidut kokonaiskustannukset

                        (euroa)

                        Yksilölliset palvelut (EGR-asetuksen 7 artiklan 1 kohdan a ja c alakohta)

                        Ammatillinen neuvonta (Επαγγελματική συμβουλευτική)

                        725

                        1 250

                        906 250

                        Ammatillinen koulutus (Επαγγελματική Κατάρτιση)

                        680

                        1 500

                        1 020 000

                        Erikoiskoulutus (Εξειδικευμένη κατάρτιση / εκπαίδευση)

                        45

                        4 000

                        180 000

                        Tuki yrityksen perustamiseen (Συνεισφορά για σύσταση επιχείρησης)

                        65

                        15 000

                        975 000

                        Välisumma (a):

                        Prosenttiosuus yksilöllisten palvelujen paketista

                        –

                        3 081 250

                        (65,28 %)

                        Avustukset ja kannustimet (EGR-asetuksen 7 artiklan 1 kohdan b alakohta)

                        Työnhakuavustukset (Επιδόματα αναζήτησης εργασίας)

                        725

                        1 000

                        725 000

                        Koulutusavustukset (Επιδόματα κατάρτισης)

                        680

                        1 000

                        680 000

                        Tuki työpaikkojen luomiseen (Επιδότηση θέσεων εργασίας)

                        60

                        3 900

                        234 000

                        Välisumma (b):

                        Prosenttiosuus yksilöllisten palvelujen paketista

                        –

                        1 639 000

                        (34,72 %)

                         EGR-asetuksen 7 artiklan 4 kohdan mukaiset toimet

                        1. Valmistelutoimet

                        –

                        25 000

                        2. Hallinnointi

                        –

                        90 000

                        3. Tiedotus ja mainonta

                        –

                        55 000

                        4. Valvonta ja raportointi

                        –

                        25 000

                        Välisumma (c):

                        Prosenttiosuus kokonaiskustannuksista:

                        –

                        195 000

                        (3,97 %)

                        Kustannukset yhteensä (a + b + c):

                        –

                        4 915 250

                        EGR:n rahoitusosuus (60 % kokonaiskustannuksista)

                        –

                        2 949 150

               34.Edellä olevassa taulukossa EGR-asetuksen 7 artiklan 1 kohdan b alakohdan mukaisiksi toimiksi yksilöityjen toimien kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Kreikka on vahvistanut näiden toimien edellytyksenä olevan, että kohteena olevat edunsaajat osallistuvat aktiivisesti työnhaku- tai koulutustoimiin.

               35.Kreikka on vahvistanut, että itsenäiseen ammatinharjoittamiseen, yritysten perustamiseen ja yritysten toiminnan jatkamiseen työntekijöiden johdolla liittyvät investointikustannukset ovat enintään 15 000 euroa edunsaajaa kohti.

               Menojen tukikelpoisuuskausi

               36.Kreikka aloitti yksilöllisten palvelujen tarjoamisen kohteena oleville edunsaajille 13. heinäkuuta 2017. Kyseisten toimien menoihin voidaan näin ollen myöntää EGR:n rahoitustukea 13. heinäkuuta 2017 ja 13. heinäkuuta 2019 väliseltä ajalta.

               37.Kreikalle on aiheutunut hallinnollisia menoja EGR:n täytäntöönpanosta 5. kesäkuuta 2017 alkaen. Valmistelu-, hallinnointi-, tiedotus- ja mainonta-, valvonta- ja raportointitoimien menoihin voidaan näin ollen myöntää EGR:n rahoitustukea 5. kesäkuuta 2017 ja 13. tammikuuta 2020 väliseltä ajalta.

               Täydentävyys suhteessa kansallisin tai unionin varoin rahoitettuihin toimiin

               38.Kansallinen ennakko- tai osarahoitus järjestetään Kreikan talous- ja kehitysministeriön julkisten investointien ohjelmasta.

               39.Kreikka on vahvistanut, että EGR:n rahoitustukea saaviin edellä kuvattuihin toimiin ei saada tukia muista unionin rahoitusvälineistä.

               Menettelyt, joita noudatetaan kohteena olevien edunsaajien tai heidän edustajiensa taikka työmarkkinaosapuolten sekä paikallis- ja aluehallinnon viranomaisten kuulemiseksi

               40.Kreikan viranomaiset ovat ilmoittaneet, että yksilöllisten palvelujen koordinoidun paketin laadinnassa on kuultu Kreikan työntekijöiden ammatillisen keskusjärjestön (GSEE) työmarkkinatutkimuslaitoksen pääsihteeriä ja edustajia.

               41.Tammikuussa 2017 pidettiin kuusi kokousta työministeriön pääsihteerin toimistossa. Kolme näistä kokouksista oli pääsihteerin ja GSEE:n edustajien välisiä ja loput kolme pääsihteerin ja irtisanottujen työntekijöiden koordinointikomitean välisiä.

               Hallinnointi- ja valvontajärjestelmä

               42.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Kreikka on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös Euroopan sosiaalirahastosta (ESR) saatavan rahoituksen hallinnointi ja valvonta Kreikassa. Työ-, sosiaaliturva- ja sosiaalisen yhteisvastuun ministeriön työllisyyttä ja yhteisötaloutta käsittelevällä osastolla toimiva kansallisen strategisen viitekehyksen parissa toimiva työryhmä toimii hallintoviranomaisena, EDEL (verotarkastuskomitea) tarkastusviranomaisena ja yhteisrahoitettujen hankkeiden sertifioinnista ja tarkastuksista vastaava erityisyksikkö todentamisviranomaisena.

               Asianomaisen jäsenvaltion sitoumukset

               43.Kreikka on toimittanut kaikki tarvittavat vakuutukset seuraavista:

               –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita.

               –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.

               –Työntekijöitä vähentäneet yritykset, jotka ovat jatkaneet toimintaansa irtisanomisten jälkeen, ovat noudattaneet työntekijöiden vähentämistä koskevia oikeudellisia velvoitteitaan ja turvanneet työntekijänsä asianmukaisesti.

               –Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään.

               –Suunnitellut toimet täydentävät rakennerahastojen rahoittamia toimia.

               –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista.

               TALOUSARVIOVAIKUTUKSET

               Talousarvioesitys

               44.EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013
                  31
                12 artiklassa säädetään.

               45.Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 2 949 150 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle.

               46.Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  32
                13 kohdan mukaisesti yhdessä ehdotetun päätöksen EGR:n varojen käyttöönotosta.

               Muut asiaan liittyvät asiakirjat

               47.Samaan aikaan kun komissio esittää tämän ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 2 949 150 euroa.

               48.Samaan aikaan kun komissio hyväksyy tämän ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta.

               Ehdotus

               EUROOPAN PARLAMENTIN JA NEUVOSTON PÄÄTÖS

               Euroopan globalisaatiorahaston varojen käyttöönotosta
                  Kreikan hakemuksen johdosta – EGF/2017/003 GR/Attica retail

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013
                  33
                ja erityisesti sen 15 artiklan 4 kohdan,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  34
                ja erityisesti sen 13 kohdan,

               ottavat huomioon Euroopan komission ehdotuksen

               sekä katsovat seuraavaa:

               (1)Euroopan globalisaatiorahasto, jäljempänä ’EGR’, pyrkii tarjoamaan tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamaan heitä integroitumisessa uudelleen työmarkkinoille.

               (2)EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013
                  35
                12 artiklassa säädetään.

               (3)Kreikka toimitti 13 päivänä huhtikuuta 2017 hakemuksen EGR:n varojen ottamiseksi käyttöön niiden työntekijävähennysten vuoksi, jotka toteutettiin NACE Rev. 2:n kaksinumerotasoon 47 (Vähittäiskauppa (pl. moottoriajoneuvojen ja moottoripyörien kauppa)) luokitellulla toimialalla tilastollisten alueyksiköiden nimikkeistön (NUTS)
                  36
                2 -tason alueilla Attika (EL30), Itä-Makedonia, Traakia (EL11), Keski-Makedonia (EL12), Länsi-Makedonia (EL13), Thessalia (EL14), Epeiros (EL21), Länsi-Kreikka (EL23), Keski-Kreikka (EL24), Peloponnesos (EL25), Etelä-Egea (EL42) ja Kreeta (EL43) Kreikassa. Hakemusta on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)Asetuksen (EU) N:o 1309/2013 4 artiklan 2 kohdan mukaisesti Kreikan hakemus voidaan kelpuuttaa, koska työntekijävähennyksillä on vakava vaikutus työllisyyteen ja paikalliseen, alueelliseen tai kansalliseen talouteen.

               (5)Tämän vuoksi EGR:stä olisi otettava käyttöön 2 949 150 euroa rahoitustuen antamiseksi Kreikan hakemuksen perusteella.

               (6)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

               1 artikla

               Otetaan Euroopan globalisaatiorahastosta käyttöön 2 949 150 euroa maksusitoumusmäärärahoina ja maksumäärärahoina osana varainhoitovuotta 2017 koskevaa unionin yleistä talousarviota.

               2 artikla

               Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan [...] päivästä [...]kuuta [...] [sen hyväksymispäivästä]
                  37*.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)
                  EUVL L 347, 20.12.2013, s. 855.

                     (2)
                  EGR-asetuksen 3 artiklan mukaisessa merkityksessä.

                     (3)
                  Itä-Makedonia, Traakia (EL11), Keski-Makedonia (EL12), Länsi-Makedonia (EL13), Thessalia (EL14), Epeiros (EL21), Länsi-Kreikka (EL23), Keski-Kreikka (EL24), Peloponnesos (EL25), Etelä-Egea (EL42), Kreeta (EL43).

                     (4)
                  Komission asetus (EU) N:o 1046/2012, annettu 8. marraskuuta 2012, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 täytäntöönpanosta siltä osin kuin on kyse aikasarjojen toimittamisesta uutta alueellista jaottelua varten (EUVL L 310, 9.11.2012, s. 34).

                     (5)
                  EUVL L 393, 30.12.2006, s. 1.

                     (6)
                  Asetuksen (EU) N:o 1309/2013 7 artiklan 4 kohdan mukaisesti.

                     (7)
                  Ks. alaviite 3.

                     (8)
                  Näillä yhdeksällä yrityksellä on kauppoja ja supermarketteja, joissa myydään elektroniikkaa, sähkölaitteita, tietokoneita, kosmetiikkaa, vaatteita, jalkineita, elintarvikkeita ja juomia jne. Kaksi yritystä (ΗΛΕΚΤΡΟΝΙΚΗ ΑΘΗΝΩΝ Α.Ε.Ε ja ΣΑΡΑΦΙΔΗΣ Α.Ε.) teki konkurssin ja muut seitsemän ovat jatkaneet toimintaansa.

                     (9)

                  https://ec.europa.eu/info/sites/info/files/ecfin_forecast_spring_110517_el_en.pdf

                     (10)
                  BKT ja sen tärkeimmät osatekijät (tuotanto, menot ja tulot), koodi: nama_10_gdp.

                     (11)
                  Kreikassa köyhyysraja on 4 500 euroa henkeä kohti vuodessa (yhden hengen taloudet) ja 9 450 euroa kahdesta aikuisesta ja kahdesta lapsesta koostuvaa taloutta kohti.

                     (12)
                  Kreikan ammattityöntekijöiden, käsityöläisten ja kauppiaiden liiton pienten yritysten instituutti.

                     (13)

                  http://www.imegsevee.gr/dtimegsevee/1078--l-r

                     (14)
                  Kuluttajien luottamusta mittaava indikaattori on myönteisten ja kielteisten vastausten painotettu prosenttiosuus.

                     (15)

                  http://iobe.gr/docs/situation/BCS_01032017_PRE_GR.pdf

                     (16)
                  EGF/2010/010 CZ/Unilever, EGF/2010/016 ES/Aragón Retail, EGF/2011/004 EL/ALDI Hellas, EGF/2014/009 EL/Sprider Stores, EGF/2014/013 EL/Odyssefs Fokas, EGF/2015/011 GR/Supermarket Larissa, EGF/2016/005 NL/Drenthe Overijssel Retail.

                     (17)

                  http://www.bankofgreece.gr/BogEkdoseis/Summary_Annrep2016.pdf

                     (18)

                  https://www.nbg.gr/greek/the-group/press-office/e-spot/reports/Documents/SMEs%20Survey_Retail%20Trade%20(September%202016).pdf

                     (19)
                  http://www.pressreader.com/greece/naftemporiki/20170111/281784218780186

                     (20)

                  http://www.statistics.gr/en/statistics/-/publication/DKT39/2017-M05

                     (21)

                  www.greekecommerce.gr/gr/file-download/eltrun-ecommerce-b2c-2016

                     (22)
                  Eurostat: koodi tsdec450.

                     (23)

                  http://www.inegsee.gr/ekdosi/etisia-ekthesi-2016-ine-gsee-i-elliniki-ikonomia-ke-i-apascholisi/

                     (24)
                  Lähde: ILO.
                  http://www.ilo.org/global/about-the-ilo/multimedia/maps-and-charts/WCMS_442905/lang--en/index.htm

                     (25)
                  Koodi tsdec450.

                     (26)
                  Ks. alaviite 3.

                     (27)

                  http://www.statistics.gr/documents/20181/44dfe0a4-2f54-47c0-aa04-83b6d56508f8

                     (28)
                  EL42 – Etelä-Egea ja EL43 – Kreeta.

                     (29)
                  12 työntekijää alueella EL42 – Etelä-Egea ja kahdeksan alueella EL43 – Kreeta.

                     (30)
                  Monialaiset taidot, kuten mukautuminen uusiin tilanteisiin, päätöksenteko, työnhaku jne.

                     (31)
                  EUVL L 347, 20.12.2013, s. 884.

                     (32)
                  EUVL C 373, 20.12.2013, s. 1.

                     (33)
                  EUVL L 347, 20.12.2013, s. 855.

                     (34)
                  EUVL C 373, 20.12.2013, s. 1.

                     (35)
                  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

                     (36)
                  Komission asetus (EU) N:o 1046/2012, annettu 8 päivänä marraskuuta 2012, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 täytäntöönpanosta siltä osin kuin on kyse aikasarjojen toimittamisesta uutta alueellista jaottelua varten (EUVL L 310, 9.11.2012, s. 34).

                     (37)
                   Parlamentti lisää päivämäärän ennen julkaisemista EUVL:ssä.